armvectores/hy_wikipedia_2023 huggingface dataset:
Անտոն Չեխովի տուն (Յալթա)

Անտոն Չեխովի տուն (ռուս.՝ Дом-музей А. П. Чехова, «Սպիտակ ամառանոց»), գտնվում է Յալթայում։ Այստեղ են անցել Անտոն Չեխովի կյանքի վերջին տարիները։ Առողջական խնդիրների պատճառով Չեխովը Մոսկվայից տեղափոխվել է Ղրիմ, 1898 թվականի վերջում Յալթայում գնել է հողատարածք, որտեղ ճարտարապետ Լ. Ն. Շապովալովի նախագծով կառուցվել է տուն։ Շինարարությունը տևել է ընդամենը 10 ամիս։ 1899 թվականի սեպտեմբերի 9-ին Չեխովը Յալթա է տեղափոխվել քրոջ` Մարիա Պավլովնայի և մոր՝ Եվգենիա Յակովլևնայի հետ։ Հենց այստեղ են գրվել այնպիսի հայտնի աշխատանքներ, ինչպիսիք են «Շնիկով տիկինը» պատմվածքը, «Երեք քույր» և «Բալենու այգին» պիեսները, «Ձորակում» վիպակը, «Հովվապետ», «Սուրբ ծննդյանն տոնին» և «Հարսնացուն» պատմվածքները։
Տան հասցեն՝ ք. Յալթա, Կիրովի փողոց, 112։


== Պատմություն ==
Անտոն Պավլովիչ Չեխովն առաջին անգամ Յալթայում եղել է 1888 թվականի հուլիսին, երբ մեկնում էր Թեոդոսիա։ Հաջորդ տարվա հուլիս-օգոստոս ամիսներին Չեխովը երեք շաբաթ է ապրում Յալթայում՝ աշխատելով «Ձանձրալի պատմություն» պատմվածքի վրա։ 5 տարի անց նա կրկին գալիս է Յալթա, այս անգամ բուժվելու համար և ապրում է «Ռոսիա» հյուրանոցում։


=== Սպիտակ ամառանոց-թանգարան ===
1901 թվականի օգոստոսի 3-ին քրոջը գրված նամակում Անտոն Պավլովիչը նրան է կտակել Յալթայի ամառանոցը, դրամատիկական աշխատանքների հրատարակություններից հետմահու ստացված գումարն ու եկամուտը։ Յալթայում Չեխովի տունը այցելուների համար բացվել է նրա մահվից մեկ տարի անց։ Միխայիլ Պավլովիչ Չեխովը գրել է, որ Ռուսաստանը «հարստացել է պոեզիայի լիարժեքությամբ և Չեխովի լիրիկական պոեզիայի մշակութային հաստատությամբ, որն այժմ հայտնի է ամբողջ աշխարհով և կրում է «Չեխովի տունը Յալթայում» անվանումը։ Գրողի մահից հետո մինչև 1917 թվական, Մարիա Չեխովան ձմռանն ապրել է Մոսկվայում, աշխատել եղբոր արխիվային նյութերի վրա, իսկ ամառն անցկացրել է Յալթայում։ Մարիա Պավլովնան տունը պահել է եղբոր պիեսները բեմադրելու և գրողի նամակների ժառանգության շնորհիվ։ 1917 թվականի գարնանը գրողի քույրն ու մայրը Մոսկվայից տեղափոխվել են Յալթա մշտական բնակության համար։ Եվգենիա Յակովլևնա Չեխովան մահացել է 1919 թվականի հունվարի 3-ին և թաղվել Յալթայում։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
www.chekhov-yalta.org Անտոն Չեխովի տուն-թանգարանը Յալթայում. պաշտոնական կայք
Դավիթ Բաբախանյան

Դավիթ Բաբախանյան (հուլիսի 2, 1975(1975-07-02), Երևան, Հայկական ԽՍՀ, ԽՍՀՄ), հայ ռեժիսոր, պրոդյուսեր, սցենարիստ։ Աշխատանքային գործունեությունն սկսել է 1995 թվականին՝ որպես սցենարիստ համագործակցելով «Շարմ Հոլդինգի» հետ։ 2003 թվականին սկսել է համագործակցել Արմենիա, 2009 թվականին՝ Հայաստանի հանրային հեռուստաընկերությունների հետ։


== Կենսագրություն ==
Դավիթ Բաբախանյանը ծնվել է Երևանում։ Սովորել է Երևանի թիվ 149 միջնակարգ դպրոցում, 1992-1998 թվականներին՝ Երևանի պետական բժշկական համալսարանում՝ բուժական գործ ֆակուլտետում։ 1998-2000 թվականներին սովորել է արդինատուրայում՝ մաշկաբան-վեներոլոգ մասնագիտացմամբ։  Համալսարանն ավարտելուց հետո ծառայել է բանակում՝ որպես բուժծառայության լեյտենանտ։ Աշխատանքային գործունեությունն սկսել է 1995 թվականին՝ համագործակցելով «Շարմ Հոլդինգի», 2003 թվականից՝ Արմենիա հեռուստաընկերության հետ։  
2003-2008 թվականներին եղել է «Կարգին հաղորդում» հումորային նախագծի ռեժիսորը։
2009 թվականից համագործակցել է Հայաստանի հանրային հեռուստաընկերության հետ՝ մեկ տարի հետո նկարահանելով «Հրեշտակների դպրոց» հեռուստասերիալը։ 2010 թվականին  նկարահանել է «Կյանքի կառուսել» կարճամետրաժ պատում-հեռուստանովելները։ 
«Շարմ Հոլդինգի» հետ նկարահանել են «Պահանջվում է միլիոնատեր», «Փեսացուն կրկեսից»,  «Poker.am» «Հյուսիս հարավ» կինոնկարները։ 2011 թվականին հանդես է եկել որպես «Փեսացուն կրկեսից» կինոնկարի ռեժիսոր, 2012 թվականին նկարահանել է կատակերգական ժանրի «Poker.AM» կինոնկարը, 2015-ին որպես ռեժիսոր և սցենարիտստ նկարահանել է «Հյուսիս հարավ» կինոնկարները։  2012 թվականից Արմենիա հեռուստաընկերության գլխավոր տնօրենն է և տարբեր հեռուստանախագծների և ֆիլմերի համահեղինակ, պրոդյուսեր։
2013 թվականին եղել է «Տնփեսա» սիթքոմի պրոդյուսերը և 2014 թվականին «Ֆուլ Հաուս» սիթքոմի համահեղինակը, 2015 թվականին՝ «Դոմինո» սիթքոմի համապրոդյուսերը։
2015 թվականին Բաբախանյանը նկարահանել է Հյուսիս-Հարավ կինոկատակերգությունը, որն առաջին հայաստանյան ֆիլմն է, որտեղ կիրառվել են 3D-անիմացիոն և վիզուալ մեծածավալ էֆեկտներ։
2019 թվականին, երբ Հայաստանում տեսահոլովակի նկարահանումներ էին կատարում ռուս ռեփեր Տիմատին և Նազիման, հայկական կողմից այդ աշխատանքներում համապրոդյուսերը Դավիթ Բաբախանյանն էր։ 
2019 - 2020 թվականներին որպես հեռուստաընկերության տնօրեն Դավիթ Բաբախանյանը գործակցել է Associated Television International (USA) և Academy Films (Armenia) ընկերությունների հետ և ԱՄՆ-ի համար նկարահանվել են «Մահվան ջոկատ» և «Քավարան»  հեռուստաֆիլմերը՝ անգլերեն լեզվով։   
2021 թվականից Հայ-ռուսական սլավոնական համալսարանում ռեժիսորական վարպետություն խմբի ղեկավարն է։ 


== Ֆիլմեր ==


== Ծանոթագրություններ ==
Զնամենկա (քաղաք, Ուկրաինա)

Անվան այլ կիրառումների համար տե՛ս՝ ԶնամենկաԶնամենկա (ուկրաիներեն՝ Знамянка), քաղաք Ուկրաինայի Կիրովոգրադի մարզի Զնամենկայի քաղաքային խորհուրդում, մարզային նշանակության քաղաք։ Հիմնադրվել է 1869 թվականին։
2012 թվականի տվյալներով Զնամենկա քաղաքում բնակվում էր 29 429 մարդ։ Բնակավայրը զբաղեցնում է 15 կմ² տարածք։ Բնակչության խտությունը կազմում էր 1607 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բորիս Մալախով

Բորիս Մալախով (ռուս.՝ Бори́с Никола́евич Мала́хов, հուլիսի 30, 1953(1953-07-30), Մոսկվա, ԽՍՀՄ - նոյեմբերի 26, 2012(2012-11-26), Պրետորիա, ՀԱՀ), խորհրդային, ռուսական դիվանագետ։


== Կենսագրություն ==
Ծնվել է 1953 թվականի հուլիսի 30-ին Մոսկվայում։
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1975)։

1975-1978 թվականներին՝ Հնդկաստանում ԽՍՀՄ դեսպանատան կցորդ։
1978-1984 թվականներին՝ ԽՍՀՄ ԱԳՆ գլխավոր քարտուղարության երրորդ, երկրորդ քարտուղար։
1984-1990 թվականներին՝ ԱՄՆ-ում ԽՍՀՄ դեսպանատան առաջին քարտուղար (մամուլի կցորդ)։
1990-1992 թվականներին՝ ՌԴ արտաքին գործերի նախարարի խորհրդական, ավագ խորհրդական, քարտուղարության պետի տեղակալ։
1992-1998 թվականներին՝ Մեծ Բրիտանիայում Ռուսաստանի դեսպանատան մամուլի և հասարակայնության հետ կապերի բաժնի ղեկավար, խորհրդական, ավագ խորհրդական։
1998-2008 թվականներին՝ ՌԴ ԱԳՆ Տեղեկատվության և մամուլի վարչության տնօրենի տեղակալ։
2008 թվականի հոկտեմբերի 6-ից-2012 թվականի նոյեմբերի 26-ը՝ Զամբիայում Ռուսաստանի արտակարգ և լիազոր դեսպանՄահացել է 2012 թվականի նոյեմբերի 26-ին։


== Դիվանագիտական աստիճան ==
1-ին դասի արտակարգ և լիազոր դեսպանորդ (2005 թվականի մարտի 5)։


== Ընտանիք ==
Ամուսնացած է եղել։ Ունի մեկ դուստր։


== Ծանոթագրություններ ==


== Արտաքին հղումներ ==
Կենսագրությունը Հեռուստատեսության և Ռադիոյի միջազգային ակադեմիայի կայքում
ՌԴ ԱԳՆ հաղորդագրություն Զամբիայում Ռուսաստանի դեսպան Բ. Մալախովի մահվան մասին
Աստերոիդների ցանկ (192001-192100)

Աստերոիդների ցանկ (191901-192000)  • Աստերոիդների ցանկ  • Աստերոիդների ցանկ (192101-192200)
 Աստերոիդների ցանկ (191901-192000)  • Աստերոիդների ցանկ  • Աստերոիդների ցանկ (192101-192200)
Կոնսենսուս

Կոնսենսուս (միասնական քվե, լատ.՝ consensus - համաձայնություն, միասնություն), 
իրավաբանորեն նշանակում է՝ որևէ մարմնում, խորհրդակցությունում բոլոր անդամների ու մասնակիցների միաձայնությամբ որոշումների ընդունում։ Եթե հանկարծ որևէ մեկը դեմ է քվեարկում, ապա որոշումը համարվում է չընդունված։


== Կիրառությունները ==
Կոնսենսուսով են ընդունվում ՄԱԿ-ի Անվտանգության խորհրդի որոշումները, որում մշտական անդամներն ունեն հատուկ կարգավիճակ։
Կոնսենսուս եզրույթն օգտագործվում է նաև երկրի ներսում այս կամ այն հարցով քաղաքական ուժերի և հոսանքների, շարժումների միասնական համաձայնությունը նշելու համար։ Կոնսենսուսը կարող է լինել նաև ընդհանուր հասարակական, երբ ողջ ժողովուրդը միանշանակ կողմ է ինչ-որ հարցի։ Դրա արտահայտման ձևը հասարակական միակարծիքությունն է։


== Երբ հնարավոր չէ հասնել կոնսենսուսի ==
Չնայած նրան, որ բոլոր որոշումներն ու նկատառումները պետք է միաձայն ընդունվեն, ինչքան հնարավոր է շուտ՝ պրակտիկայի մեջ հիմնականում նկատվում են բոլոր առաջարկները։ Երբ կոնսենսուսի ընդունումը որոշված է, ընդդիմադիր կողմը ունի երեք ելք.

Արտահայտել նկատառումներ։ Կարող են՝ խմբի անդամները, ցանկացողները, որպեսզի առաջարկը անցնի։ Հաջողության դեպքում նկատառումը ընդունվում է։
Ընդդիմանալ։ Կարող է խմբի անդամը, ով ունի լուրջ, անձնական դեմ լինելու հակում, բայց ցանկանում է, որ այն անցկացվի։ Սյսպիսի խմբի մասնակցին, դիմում են հիմնականում մեկ հարցով՝ թե ինչ փոփոխություն կցանկանար։ Ինչպես նաև այդժամ ձեռնպահ են մնում մասնակիցները, որոնք ունակ չեն հասկանալ առաջակի նախաձեռնությունը, կամ նրանում զգալ առաքելությունն ու իմաստը։
Արգելափակել։ Առաջարկը կարող է արգելափակել յուրաքանչյուր մասնակից։ Որպես կանոն, նախագծի արգելափակման համար, բավական է համարվում։ Արգելափակումը համարվում է ծայրահեղ քայլ, երբ մասնակիցը կարծում է, թե այն վտանգավոր է կոլեկտիվի, կամ էլ տանում է դեպի առաքելության հակադիր կողմը։ Արգելափակումը սկզբունքային ոչ համաձայնությունն է։


== Արտաքին հղումներ ==
To get to the other side Archived 2021-01-19 at the Wayback Machine. (անգլ.)
Դաղնի Գյոլ

Ղաղնի-գյոլ, Տաղնի-կեոլ, լճակ Թուրքիայի Կարսի նահանգում, Կարսի սարահարթի հարավային մասում, Կաղզվանից արևմուտք, Արաքսի ձախ կողմում, Չանգլի լճից հարավ-արևմուտք։


== Ծանոթագրություններ ==
Գորոդյանկա (Լուժայի վտակ)

Գորոդյանկա (ռուս.՝ Городянка), գետ Ռուսաստանում, հոսում է Կալուգայի մարզում։ Գետաբերանը տեղակայված է Լուժա գետի ձախ ափին 4,2 կմ հեռավորության վրա։ Գետի երկարությունը 24 կմ է, ավազանի տարածքը 85,5 կմ2։ Ակունքը գտնվում է Ակուլովո գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Պրոտվա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100612110000022264
Հիդրոլոգիական ուսումնասիրությունների կոդը - 110002226
Ավազանի կոդը - 09.01.01.006
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հայկական չափ

Հայկական չափ, պայմանական հասկացություն, որը ցույց է տալիս հայ բանաստեղծության մեջ կիրառված ձևերից մեկը։ «Հայկական չափը» ստեղծել և տեսականորեն հիմնավորել է հայ կլասիցիզմի խոշորագույն բանաստեղծ Արսեն Բագրատունին նախ` Վերգիլիոսի «Մշակականք» գրքի թարգմանության և առաջաբանի մեջ, ապա նշանավոր «Հայկ դյուցազն» պոեմում։ Հայկական չափ» տողն ունենում է 13-16 վանկ,բայց միշտ բաղկացած է չորս անդամից։; Առավելագույն` 16 վանկից կազմված լինելու դեպքում տողն ունի չորս քառավանկ անդամ(4-4-4-4)։ Վանկերի թվի կրճատումը կապված է այն հանգամանքից, որ առաջին անդամը կարող է ունենալ ոչ միայն չորս, այլև երեք, երկու, նույնիսկ մեկ վանկ, իսկ երկրորդ անդամը երբեմն չորսի փոխարեն ունենում է երեք վանկ։ Երրորդ անդամը միշտ քառավանկ է, իսկ չորրորդը առանձին դեպքերում կարող է լինել եռավանկ։
Մթացան /երկինք և հողմք/ /չորից ծագաց/ ոստեան ի կռիւ/

Քարանձաւք /հեծէին/ճարճատէին/ լերանց մայրիք,
Եվ անդունք / Վասպուրական/ ամեհաբար/ գազանացեալ
Գոչեր /վիշապաձայն/, և մինչ ի գլլուխս / պարեխաց
Իբրև զունգ /յարդի մղեղեալ/ հոսեալ զփրփուր / ծովուն սրսկէր։
Գոռաց երկինք/որոտիւք / ծոց ամպոց ահագնացայտ,
Եւ ճայթոմունք /փայլատականաց/ ծագաց մինչև /ի ծագս երկնից
Պատառեալ /զխոր աղփամուղջ/ խաւարին զաչս/ շլացուցին։Կիրառելով «Հայկական չափը»` Բագրատունին և նրա հետևորդները ուզում էին օգտագործել բանաստեղծության մեջ կիրառվող  այնպիսի ձև, ինչպիսին օգտագործվում էր հին հունական և հին հռոմեական բանաստեղծության մեջ, ուր կային արտասանությամբ երկար ու կարճ վանկեր։ Հետևաբար վանկերի թվի կրճատումը պետք է հատուցվեր որոշ վանկերի երկարուձիգ արտասանությամբ։ Ելնելով իմաստից` վանկերն արտասանվում էին «արագաշարժ» կամ «ծանրաքայլ», որով պետք է հավասարակշռվեր տողերի արտասանության ժամանակամիջոցը։ Բայց սա չէր համապատասխանում հայկական տաղաչափության բնույթին. ահա թե ինչու XIX դարի վերջին «հայկական չափը» լրիվ հանվում է գործածությունից։


== Ծանոթագրություններ ==
Բաշգյուղ

Անվան այլ կիրառումների համար տե՛ս՝ Բաշգյուղ (այլ կիրառումներ)Բաշգյուղ,
գյուղ Հայաստանի Հանրապետության|ի Շիրակի մարզի Աշոցքի տարածաշրջանում, մարզկենտրոն Գյումրիից մոտ 17 կմ հյուսիս-արևելք, ծովի մակերևույթից 2020 մ բարձրության վրա։
Գյուղը հիմնադրվել է 1830-ական թթ։ Նախկինում մտել է Երևանի նահանգի Ալեքսանդրապոլի գավառի մեջ և Ալեքսանդրապոլից արևելք ընկած մյուս Բաշգյուղից տարբերվելու համար մինչև 1880-ական թթ կոչվել է նաև Մեծ Բաշգյուղ։ Օգտագործվել են նաև անվանման Բաշգեղ, Բաշգյուղ Երկրորդ, Պաշգյուղ տարբերակները։


== Կլիմա ==
Գյուղը գտնվում է մեղմաթեք բարձրադիր լանջին՝ ծովի մակարդակից 2020 մ բարձրության վրա։ Կլիման բարեխառն լեռնային է, ձմեռը տևական, ցուրտ, հաստատուն ձնածածկույթով։ Լինում են ուժեղ քամիներ, հաճախակի են մառախուղները և ձնաբքերը։ Ամառը տաք է, համեմատաբար խոնավ։ Տարեկան տեղումների քանակը 600-700 մմ։ Բնական լանդշաֆտները սևահողային լեռնատափաստանները։


== Բնակչություն ==
Ըստ ազգային վիճակագրական ծառայության տվյալների Բաշգյուղի բնակչությունը 2013 թ-ի հունվարի 1-ի դրությամբ կազմել է 62 մարդ։ Սեռային կազմում տղամարդիկ կազմում են 49%, կանայք՝ 51%։ Տարիքային խմբերը բաշխված են հետևյալ կերպ. մինչաշխատունակներ՝ 26%, աշխատունակներ՝ 53%, հետաշխատունակներ՝ 21%։ Հիմնադրման պահից գյուղի բնակիչները հայեր են, որոնց նախնիների մի մասը 1830-ական թթ. տեղափոխվել են Մուշից և Արևմտյան Հայաստանի այլ վայրերից։
Բաշգյուղի բնակչության փոփոխությունը ժամանակի ընթացքում` ստորև.


== Տնտեսություն ==
Բաշգյուղն ունի 12 տնտեսություն։
Գյուղատնտեսական հողահանդակներում մեծ բաժին ունեն վարելահողերը (146 հա), խոտհարքերը (37 հա)։ Պետական հողերը գլխավորապես օգտագործվում են որպես վարելահողեր, արոտավայրեր, կազմելով համապատասխանաբար 50 և 630 հեկտար։ Զբաղվում են հացահատիկային, բանջարաբոստանային, կերային կուլտուրաների, կարտոֆիլի մշակությամբ։ Զբաղվում են նաև խոշոր եղջերավոր անասնապահությամբ, մեղվաբուծությամբ։


== Պատմամշակութային կառույցներ ==
Բաշգյուղն ունի կանգուն եկեղեցի, մատուռ և ամրոց։


== Հասարակական կառույցներ ==
2014 թ.-ի դրությամբ գյուղն ունի տարրական դպրոց, կապի հանգույց։


== Տես նաև ==
Բաշգյուղի պատմության և մշակույթի անշարժ հուշարձանների ցանկ (Շիրակի մարզ)


== Աղբյուրներ ==
Շիրակի մարզպետարանի պաշտոնական կայք(չաշխատող հղում))


== Ծանոթագրություններ ==


== Արտաքին հղումներ ==
Տարածաշրջանի քարտեզ
Կուզմիչի (գյուղ, Երշիչսկի շրջան)

Կուզմիչի (ռուս.՝ Кузьмичи), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 411 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էրինճուղ (այլ կիրառումներ)

Էրինճուղ, կարող է վերաբերել՝

Էրինճուղ - գյուղ Արևմտյան Հայաստանում, Տրապիզոնի վիլայեթի Ջանիկի գավառում
Էրինճուղ - գյուղ Արևմտյան Հայաստանում, Տրապիզոնի վիլայեթի Տրապիզոնի գավառում
Լյու Ցզեի

Լյու Ցզեի (չինարեն՝ 刘结, փինյին Liú Jiēyī, դեկտեմբեր 1957, Պեկին, Չինաստան), չինացի դիվանագետ, 2013 թվականից ՄԱԿ-ի Չինաստանի Ժողովրդական Հանրապետության մշտական ներկայացուցիչ և ՄԱԿ-ում արտակարգ և լիազոր դեսպան։


== Կենսագրություն ==
Ծնվել է 1957 թվականի դեկտեմբերին, Չինաստանի Պեկինում։ Աշխատանքային կարիերան սկսել է որպես դասախոս պեկինյան Չալոյան շրջանում։ 1981 ավարտել է Պեկինի օտար լեզուների համալսարանը, նույն թվականին և 1987 թվականին աշխատել է ՄԱԿ-ի Ժնևյան գրասենյակում որպես թարգմանիչ։

1987-1994 - երրորդ քարտուղար, այնուհետև Միջազգային կազմակերպությունների և համաժողովների վարչության տնօրենի տեղակալ, Չինաստանի ԱԳՆ (Արտաքին գործերի նախարարությունը)։
1994-1995 - Միջազգային կազմակերպությունների վարչության և կոնֆերանսների խորհրդական, Չինաստանի ԱԳն։
1995-1998 - ՄԱԿ-ում ՉԺՀ-ի մշտական ներկայացուցչիչ։
1998-2001 - Միջազգային կազմակերպությունների և կոնֆերանսների դեպարտմենտի գլխավոր տնօրենի տեղակալ, Չինաստանի ԱԳն։
2001-2005 - Սպառազինության վերահսկողության վարչության գլխավոր տնօրեն, Չինաստանի ԱԳն։
2005-2006 - Միջազգային կազմակերպությունների և կոնֆերանսների դեպարտմենտի գլխավոր տնօրեն, Չինաստանի ԱԳն։
2006-2007 - Հյուսիսային Ամերիկայի և Օվկիանիայի հարցերով դեպարտամենտի գլխավոր տնօրեն, Չինաստանի ԱԳն։
2007-2009 - նախարարի օգնական, Չինաստանի ԱԳն։
2009-2013 - Չինաստանի Կոմունիստական կուսակցության կենտրոնական կոմիտեի միջազգային դեպարտամենտի փոխնախարար։


== Ծանոթագրություններ ==


== Արտաքին հղումներ ==
«Permanent Mission of the People's Republic of China to the UN»։ Արխիվացված է օրիգինալից 2016-08-15-ին։ Վերցված է 2016-02-18
Արցախի ՈՒՀԱ թիմ («Աղ ու Հացով»)

Աղ ու Հացով - ՈՒՀԱ թիմ Արցախից։


== Թիմի պատմություն ==
Թիմը ստեղծվել է 2014 թվականի հոկտեմբերին, գրանցվել է ՈՒՀԱ միջազգային փառատոնի ցանկում և ստացել մասնակցելու հրավեր։
Հունվարի 12-26-ը Սոչիում անցկացվել է 26-րդ ՈՒՀԱ փառատոնը, որին մասնակցել է նաև Արցախից ՈւՀԱ թիմը՝ «Արցախի հավաքական» անունով։ Փառատոնին մասնակցում էին 400-ից ավելի թիմեր ԱՊՀ տարբեր երկրներից։ Այնտեղ որոշվեց, որ Արցախի թիմը մասնակցելու է Կովկասյան լիգային, որն անց է կացվելու մարտ ամսին՝ Ռուսաստանի Ստավրոպոլ քաղաքում։


=== Կովկասյան լիգայի փառատոն ===
Արցախի ՈՒՀԱ-ի թիմը, մեծ դժվարություններ հաղթահարելով, հասավ Ստավրոպոլ և հասցրեց մտնել մեկ քառորդ։ Փառատոնին մասնակցում էր 18 թիմ՝ Ռուսաստանի Դաշնության տարբեր քաղաքներից և Արցախից։ Վերջինիս շնորհիվ լիգան ստացավ միջազգային կոչում։


=== Կովկասյան լիգայի 1/4 եզրափակիչ ===
Ստեփանակերտի "Ուրախների և հնարամիտների ակումբի" "Աղ ու հացով" թիմը մայիսի 20-ին մասնակցել է Ստավրապոլ քաղաքում անցկացվող ՈՒՀԱ Կովկասի լիգայի քառորդ եզրափակչին։ Թիմը փայլուն ելույթ է ունեցել՝ հաջողվել է նվաճել կիսաեզրափակչի ուղեգիր։ Թիմի ավագ Տիգրան Գալստյանը արժանացել է 1/4 եզրափակչի Լավագույն արտիստի կոչմանը։


=== Կովկասյան լիգայի 1/2 եզրափակիչ ===
Հոկտեմբերի 29-ին և 30-ին Ստավրոպոլում կայացել են Կովկասյան լիգայի կիսաեզրափակչի խաղերը։ Խաղին մասնակցել է 12 թիմ Ստավրոպոլից, Պյատիգորսկից, Գրոզնիից, Մախաչկալայից, Նալչիկից, Աստրախանից, Ռոստով-նա-Դոնուից և Ստեփանակերտից։ Եզրափակիչ փուլ անցան «Все сразу» թիմը Մախաչկալայից, "Группа энтузиастов" թիմը Ստավրոպոլից, Գրոզնիի թիմը, "Աղ ու հացով" թիմը, Պյատիգորսկի "ШиК" թիմը և Ստավրոպոլի բժշկական համալսարանի թիմը։


=== Կովկասյան լիգայի եզրափակիչ փուլ ===
2015 թվականի դեկտեմբերի 3-ին անց է կացվել Կովկասյան լիգայի եզրափակիչ խաղը, որին մասնակցել է 6 թիմ։ Խաղն անց է կացվել 3 փուլով՝ Ողջույն, 5 նորություն և երաժշտական համար։ Ստեփանակերտի "Աղ ու հացով" թիմը գրավել է պատվավոր 3-րդ հորիզոնականը և արժանացել գավաթի։ Իսկ թիմի ավագ Տիգրան Գալստյանը ճանաչվել է եզրափակիչ փուլի Լավագույն արտիստ։


== Թիմի կազմը ==
Գեորգի Ավետիսյան-Թիմի ղեկավար
Դավիթ Վանյան-Թիմի ղեկավար
Տիգրան Գալստյան- Թիմի ավագ
Անդրանիկ Մեսրոպյան
Ավետ Բադալյան
Վլադիմիր Գասպարյան
Դավիթ Ավագիմյան
Դավիթ Ղահրամանյան
Կոլյա Շահգելդյան
Հովսաննա Պետրոսյան


== Ծանոթագրություններ ==
Կաա-Խեմ

Կաա-Խեմ (ռուս.՝ Каа-Хем), սումոն Ռուսաստանի, Տիվա հանրապետության Կիզիլսկի կոժունի կազմում։
Բնակչությունը 2010 թվականին գրանցված տվյալներով կազմում էր 11758 մարդ։


== Ծանոթագրություններ ==


== Արտաքին հղումներ ==
Ռուսաստանի Պետական վիճակագրական ֆեդերալ ծառայության պաշտոնական կայք Archived 2010-12-03 at the Wayback Machine. (ռուս.)
Ռուսաստանի ժամային գոտիները Archived 2013-09-06 at the Wayback Machine. (ռուս.)
Գադելշա ջրվեժ

Գադելշա, ջրվեժ Խուդոլազ գետի վերին հատվածում (բաշկ.` Տույալյաս), Իրենդըկ լեռնաշղթայի արևելյան լանջին։ Բարձրությունը ծովի մակարդակից մոտավորապես 800 մետր է։ Բաղկացած է 3 աստիճանից։ Վերին աստիճանը 1,2 մետր բարձրությամբ է, երկրորդ և երրորդը` 7 մետր յուրաքանչյուրը, իսկ ջրվեժի ընդհանուր բարձրությունը գերազանցում է 15 մետրը։ Այն ամենաբարձր ջրվեժն է Բաշկորտոստանում։
Ջրվեժը հայտնի է նա Տույալյաս, Տույալաս և Իբրահիմովսկի ջրվեժ անուններով : Ջրվեժը գրավում է զբոսաշրջիկներին հարևան տարածաշրջաններից և հանրապետություններից։ Հատկապես գեղեցիկ է գարնանը, ձյան հալոցքի ժամանակ։ Մոտակայքում գտնվում է զբոսաշրջային բազա։
Գադելշա ջրվեժը հանդիսանում է որպես բնության հուշարձան 1965 թվականից։

		


== Տես նաև ==


== Ծանոթագրություններ ==


== Արտաքին հղումներ ==
Վիքիպահեստում կան մեդիաֆայլեր Գադելշայի ջրվեժ թեմայով
 Գադելշա ջրվեժ
 Ճանապարհորդություն Գադելշա ջրվեժ գարնանը
Մանկական ճամբար «Սարմատт»-Գադելշա ջրվեժ
Գադելշա ջրվեժը քարտեզի վրա
Գադելշա ջրվեժը Բաշկորտոստանի հանրագիտարանում
Դեպի ջրվեժ ուղևորության ֆոտոհաշվետվություն
Բաշկորտոստանի Հանրապետության ջրվեժները Archived 2019-10-07 at the Wayback Machine.
Օձիկոնդ

Օձիկոնդ, լեռնագագաթ Հայաստանի Լոռու մարզի Սպիտակ քաղաքից արևմուտք Փամբակի լեռնաշղթայի հյուսիս-արևմտյան ճյուղավորություններում։


== Ծանոթագրություններ ==
Hispania F110

Բոլիդ Hispania F110 (HRT F110) (անգլ.՝ Hispania F110 (HRT F110)), ի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 2010 թվականի մրցարշավին մասնակցելու համար։


== Ծանոթագրություններ ==

Կաղապար:Բոլիդ
Հայ ժողովրդական տոներ

Հայ ժողովրդական տոներ, ավանդաբար փոխանցվող կրոնաեկեղեցական և ժողովրդական տոներ։ Հիմնականում ծագել են նախաքրիստոնեական (հեթանոսական) շրջանում և հետագայում պահպանել հնագույն ծիսակարգին ու հավատալիքներին առնչվող մի շարք սովորույթներ ու արարողություններ։ Միաժամանակ հարմարեցվել են քրիստոնեական գաղափարախոսությանն ու տոնացույցին։ Դարեր շարունակ պահպանվելով՝ հասել են մեզ փոփոխված ու նոր երանգավորումներով՝ հարմարեցվելով ժամանակի տնտեսական, քաղաքական և հասարակական պահանջներին։ Նոր տարուց հետո առաջինը հանդիսանում է Քրիստոսի Ծննդյան ու Մկրտության տոնը (Ծննդյան տոն), որը կատարվում է հունվարի 6-ին։ Ըստ էության՝ այն խորհրդանշում է տարվա սկիզբը և ժամկետով անխախտ է։ Համարվում է տարվա առաջին արևածագի օր և կապվում ջրի, արևի պաշտամունքի, մեռնող-հառնող աստվածության գաղափարի և այլ հավատալիքների հետ։ Ծննդյան տոնի պատարագից հետո հայ եկեղեցում կատարվում է ջրի օրհնություն (Ջրօրհնեք), Ծնունդից 40 օր հետո՝ Տյառնընդառաջը, որը նույնպես անշարժ տոն է (փետրվարի 14-ին)։ Մի շարք տոներ ընթանում են ժողովրդական տոնախմբությունների և ավանդական արարողությունների ուղեկցությամբ։ Դրանց մի մասը նվիրված է Քրիստոսի (տերունական տոներ), մյուս մասը՝ սրբերի (սրբոց տոներ) հիշատակին։ Ըստ համապատասխան տոների՝ հայ եկեղեցին սահմանել է պահոց և ուտիքի օրեր։ Գրեթե բոլոր խոշոր տոներն ուղեկցվել են երգերով, պարերով, խնջույքներով, մարզական, թատերական և այլ բնույթի խաղերով։


== Աղբյուր ==
Հայկական Համառոտ Հանրագիտարան․ Հ տառով հոդվածները
Լեոնիդ Ագակով

Լեոնիդ Յակովլևիչ Ագակով (ապրիլի 18, 1910(1910-04-18), Սետկասի (գյուղ, Յադրինսկի շրջան), Yadrinsky Uyezd, Կազանի գուբերնիա, Ռուսական կայսրություն - սեպտեմբերի 16, 1977(1977-09-16), Չեբոքսարի, Չուվաշիայի ԻԽՍՀ, ՌԽՖՍՀ, ԽՍՀՄ), չուվաշ գրող, դրամատուրգ։ Չուվաշիայի ժողովրդական գրող։ Հանդիսանում է մոտավորապես 50 գրքի հեղինակ։


== Կենսագրություն ==
Լեոնիդը ծնվել է Սետկասի գյուղում 1910 թվականին։ Ազգությամբ չուվաշ է։ Մասնագիտությամբ մանկավարժ է։ Ավարտել է Մոսկվայի Ա.Վ. Լուանչարսյու անվան թատերական համալսարանը։
Աշխատել է հանրապետական թերթերի և ամսագրերի խմբակցություններում։ Աշխատել է նաև գրքերի հրատարակչությունում։
Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից է։ Աշխատել է որպես նախարար։ Հետո աշխատել է Չուվաշիայի գրողների միությունում։
Արժանացել է «Կարմիր Աստղ» շքանշանի։


== Գրականություն ==
«Чăваш литературин антологийĕ», составители: Д. В. Гордеев, Ю. А. Силэм. Чебоксары, 2003. ISBN 5-7670-1279-2 .
Мытиков Г. Они работали во фронтовой печати // Знамя труда. — 2002, 3 августа.
Мытиков Г. Талантливый писатель: К 90-летию со дня рождения Л. Я. Агакова // Знамя труда. — 2000. — 19 апреля.
Агаков Л. Я. Из писем младшего лейтенанта Л. Я. Агакова председателю правления Союза писателей Чувашской АССР А. А. Эсхелю // Страницы немеркнущей славы. — Чебоксары, 1995.
Долгов В. Горячее сердце писателя // Советская Чувашия. — 1992, 9 января.
Муравьев В., Мытиков Г. Всесторонний талант: К 80-летию со дня рождения народного писателя Чувашии Леонида Агакова // Знамя труда. — 1990, 17 апреля.
Мытиков Г. Писатель-солдат // Знамя труда. — 1985, 18 апреля.


== Ծանոթագրություններ ==


== Արտաքին հղումներ ==
Знаменитые люди земли Ядринской(չաշխատող հղում)
Состоялось чествование 100-летнего юбилея Народного писателя Чувашии, фронтового журналиста Леонида Яковлевича Агакова(չաշխատող հղում)
Ուտրեխտ (մարզ)

Անվան այլ կիրառումների համար տե՛ս՝ Ուտրեխտ (այլ կիրառումներ)Ուտրեխտի մարզ (հոլ.՝ Utrecht), մարզ Նիդերլանդների Թագավորության կենտրոնական մասում։ Տարածքը կազմում է 1449,12 կմ² և համարվում է 12-րդ ամենամեծ մարզը Նիդերլանդներում։
Ըստ 2013 թվականի մարդահամարի տվյալների, մարզի բնակչությունը կազմում է 1 245 294 մարդ։ Բնակչության խտությունը՝ 859,34 մարդ/կմ²։ Այս ցուցանիշով համարվում է Նիդերլանդների 2-րդ ամենախիտ բնակեցված մարզը։
Վարչական կենտրոնը համարվում է Ուտրեխտ քաղաքը։


== Համայնքներ ==
Ուտրեխտի մարզը վարչականորեն բաժանված է 26 շրջանների միջև


== Արտաքին հղումներ ==
Website of the Province
Utrecht Foreign Investment Office Archived 2017-07-11 at the Wayback Machine.
UtrechtYourWay - Tourist Information Archived 2010-06-03 at the Wayback Machine.
Կրասնայա Պոլյանա (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ Կրասնայա ՊոլյանաԿրասնայա Պոլյանա (ուկրաիներեն՝ Красна Поляна, Ղրիմի թաթարերեն՝ Qara Çaqmaq), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Բրուսիլովո, Կարա-Չակմակ։
2001 թվականի տվյալներով Կրասնայա Պոլյանա գյուղում բնակվում էր 803 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ախտորոտ

Ախտորոտ, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Թորթում գետի ձախ կողմում։
Տարածքն անտառապատ էր։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նովոլակսկոե (գյուղ, Նովոլակսկի մունիցիպալ շրջան)

Անվան այլ կիրառումների համար տե՛ս՝ ՆովոլակսկոեՆովոլակսկոե (ռուս.՝ Новолакское), գյուղ Ռուսաստանի Դաղստան հանրապետության Նովոլակսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վելդ

Վելդ (հոլանդ․՝ veld — դաշտ), չորային սարավանդի անվանումը Հարավային Աֆրիկայում, Դրակոնյան լեռներից արևմուտքում։ Վելդը չորասեր խոտաբույսերով ու թփուտներով ծածկված, դեպի Կալահարիի իջվածքն ու Լիմպոպո գետի հովիտն իջնող սանդղափուլերի շարք է։ Առանձնացվում են Բարձր Վելդ (բարձրությունը՝ 1200—2000 մ) է Միջին Վելդ(բարձրությունը՝ 1000—1500 մ), Թփուտային Վելդ (Բուշվելդ, բարձրությունը՝ մոտ 900 մ) և Ցածր Վելդ (բարձրությունը՝ 300—800 մ)։
Թելբեսմե

Թելբեսմե, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Եղբայրների և քույրերի օր

Եղբայրների և քույրերի օր (անգլ.՝ Siblings Day), ամենամյա տոն, որը նշվում է ապրիլի 10-ին Միացյալ Նահանգների որոշ մասերում։ Նվիրված է եղբայրների և քույրերի հարաբերություններին։ Ի տարբերություն Մայրերի և Հայրերի օրերի՝ այն չի ճանաչվել դաշնային մակարդակով, թեև «Եղբայրների և քույրերի օր» հիմնադրամը աշխատում է փոխել այն։ Օրը ճանաչվել է ԱՄՆ-ի երեք նախագահների կողմից (Քլինթոնը՝ 2000 թվականին, Բուշը՝ 2008 թվականին և Օբաման՝ 2016 թվականին)։ 1998 թվականից 49 նահանգների նահանգապետերը պաշտոնապես հրապարակել են իրենց նահանգում եղբայրների և քույրերի օրվա ճանաչման մասին հայտարարություններ։
Ամերիկայից սկիզբ առնելով՝ օրը դարձել է միջազգային՝ տարածվելով Միացյալ Թագավորությունում, Ավստրալիայում, Հնդկաստանում, Ճապոնիայում, Նոր Զելանդիայում, Ֆիլիպիններում, Նիգերիայում, Շվեդիայում, Կանադայում և այլուր։
Ռակշա Բանդհանի հինդուիստական տոնը նույնպես նշում է եղբայրների և քույրերի կապը, սակայն այն կապված չէ ամերիկյան տոնի հետ։


== Պատմություն ==
ԱՄՆ-ի տոնը ի սկզբանե ծրագրվել էր Կլաուդիա Էվարտի կողմից՝ հարգանքի տուրք մատուցելու իր եղբոր և քրոջ հիշատակին, ովքեր սիրում էին միմյանց և երկուսն էլ մահացել են վաղ տարիքում։ «Եղբայրների եւ քույրերի օր» հիմնադրամը հիմնադրվել է 1997 թվականին և ոչ առևտրային կարգավիճակ է ստացել 1999 թվականին ։ Քարոլին Մալոնեյը՝ ԱՄՆ Ներկայացուցիչների պալատի ներկայացուցիչը Նյու Յորքի կոնգրեսի 14-րդ շրջանում, պաշտոնապես ողջունել է այս տոնը և այն առաջին անգամ ներառել է Միացյալ Նահանգների 1997 թվականի ապրիլի 10-ի Կոնգրեսի պաշտոնական արձանագրությունում, հետագայում նաև 2001, 2005 և 2008 թվականների կոնգրեսներում։


== Տոն ==
Միացյալ Նահանգներում մարդկանց մոտ 80 %-ը ունի եղբայրներ ու քույրեր։ Տոնը նախատեսված է եղբայրների և քույրերի հարաբերությունները տոնելու համար։ Տոնակատարության ժամանակ քույրերն ու եղբայրներն իրար անակնկալ նվերներ են անում, բացիկներ են նվիրում և ընթրիքի հրավիրում։ Օրվա ընթացքում, բացի նյութական նվերներից, լինում են նաև ոչ նյութական նվերներ՝ գրկախառնությունները, իրար հետ հաճելի ժամանակ անցկացնելը և միմյանց ներկայությունը հարգելը։


== Տես նաև ==
Երեխաների համաշխարհային օր
Ընտանիքի միջազգային օր


== Ծանոթագրություններ ==


== Արտաքին հղումներ ==
Siblings Day Foundation
Fox News Video on Siblings Day
Brothers and Sisters Day
Բանանով տորթ

Բանանով տորթ, տորթ, որի բաղադրության հիմնական բաղադրիչը բանանն է։ Կարելի է պատրաստել մաֆինի, կեքսի կամ շերտավոր խմորով տորթի տեսքով։ Բանանով տորթ պատրաստվում է չինական, ինդոնեզական և վիետնամական խոհանոցներում։

		
		


== Պատրաստում ==
Բանանով տորթի պատրաստման առաջին և կարևոր բաղադրիչը բանանն է։ Անհրաժեշտ է նաև ալյուր, շաքարավազ, հավկիթ, կարագ կամ մարգարին և սոդա։ Բանանը պետք է տրորելով փափկեցնել և դարձնել խյուս՝ խոհանոցային կոմբայնով կամ հարիչով, ապա այն խառնել խմորին։ Տորթը կարելի է զարդարել կտրտած բանանով։ Որպեսզի զարդարանքի համար նախատեսված մանրացված բանանները չսևանան, պետք է դրանք ջրով շիթել։
Բանանով սերուցք պատրաստելու համար անհրաժեշտ են հասուն և փափուկ պտուղներ։ Տորթը կարելի է նաև թխել տապակած բանանով։ Կրեմը պատրաստվում  է ժելատինով։ Ժելատինի վրա սառը ջուր է լցվում և թողնում մինչև ուռչելը և տաքացվում է թույլ կրակի վրա կամ ջրային բաղնիքի մեջ։
Բանանով տորթի վրա կարելի է նաև շոկոլադ ավելացնել։ Կարելի է նաև քերած ընկույզ ավելացնել։ Խմորի շերտերի արանքում կարելի է կաթնաշոռ քսել։
Գլազուրն առանձին է պատրաստվում։ Կարելի է շատ քիչ ալկոհոլային խմիչք ավելացնել։
Տորթը հավաքվում է հարթ ափսեի մեջ՝ հետևյալ հաջորդականությամբ. առաջին շերտը դրվում է, ապա քսվում է կաթնաշոռ կրեմը, երկրորդ շերտը վրայից։ Այնուհետև բանանի խյուսի շերտը լցվում է վրան, վերջին շերտը դրվում է խյուսի վրա։ Պատրաստի շերտերի վրա քսվում է կրեմ կամ գլազուր։ Դրանից հետո տորթը դրվում է սառնարանի մեջ, որպեսզի կրեմը սառչի։
Բանանով տորթը օգտագործում են նաև բուսակերները։

Բանանով տորթեր
		
		
		


== Տորթի տեսակներ ==


=== Չինական խոհանոց ===
Չինական խոհանոցում բանանով տորթը մատուցվում է թեյի հետ, բայց ոչ որպես դեսերտ։


=== Բանտյուոյ ===
Բայտյուոյը վիետնամական բանանով տորթ կամ պուդինգ է։ Տորթը եփվում է շոգեկաթսայի մեջ, իսկ պուդինգը թխվում է։


=== Կուե-նագասարի ===
Կուե-նագասարին ինդոնեզական բանանով տորթ է, թխվում է գոլորշու վրա։ Պատրաստվում է բանանով, բրնձի այլուրով, կոկոսի յուղով և շաքարավազով։

		


== Տես նաև ==
Տորթ
Բանանով հաց
Բանան


== Ծանոթագրություններ ==


== Գրականություն ==
Shi J. (2005)։ Asian Functional Foods։ CRC Press։ էջեր 116–117։ ISBN 978-1-4200-2811-9
Աստերոիդների ցանկ (201301-201400)

Աստերոիդների ցանկ (201201-201300)  • Աստերոիդների ցանկ  • Աստերոիդների ցանկ (201401-201500)
 Աստերոիդների ցանկ (201201-201300)  • Աստերոիդների ցանկ  • Աստերոիդների ցանկ (201401-201500)
Մոզեր

Մոզեր (կամ` ձիաճանճեր), կարճաբեղիկ երկթևանիների ենթակարգի արյունածուծ միջատների ընտանիք, խոշոր ճանճեր, որոնց էգերը կենդանիների և մարդու արյունածուծ են։


== Բնութագիր և զարգացում ==
Թրթուրները զարգանում են խոնավ հողում, ճահիճներում, ջրում։ Մարմինը կարճ է(երկար.`7-30մմ),թևերը`լայն,ամուր։ Ունեն մեծ գլուխ, ֆասետային աչքեր։ Հասուն միջատների բեղիկները 3-հատվածանի են։ Թրթուրներն իլիկանման են, հիմնականում`գիշատիչ։ Հարսնյակավորվում են խոնավ հողում։ Կան ջրային,կիսաջրային, հողում ապրող տեսակներ։ Մոզերի խայթոցը շատ ցավոտ է։ Խայթոցները հյուծում են կենդանիներին և իջեցնում մթերատվությունը։ Տարածում են նաև վարակիչ հիվանդություններ (տուլարեմիա, սիբիրյան խոց ևն)։
Իսկական մոզերը կամ իշամեղուները (օրինակ՝ եզան մոզը) ունեն թափանցիկ թևեր, մոխրագույն են կամ գորշավուն։ Դրանց հաճախ սխալմամբ բոռ են անվանում։
Անձրևամոզերի (ոչ մեծ մոխրագույն ճանճեր) թևերը մոխրագույն են, մարմարանախշ, իսկ կանաչաչք՝ ոսկեաչիկ մոզերի թևերի վրա կան խոշոր սև բծեր։ Իսկական մոզերը և ոսկեաչիկները առավել աշխույժ են հատկապես շոգ ժամանակ, իսկ անձրևամոզերը՝ անձրևից առաջ։ Մոզերի խայթելուց պաշտպանվելու համար օգտագործում են վանող ցանցեր և քսուքներ։


== Հայաստանում ==
Հայաստանում՝ հյուսիսային անտառային շրջաններում, տարածված են մոխրագույն, լայնաճակատ և ուշ ամառային մոզերը։ Զանգվածային թռիչքի օջախները ՀՀ անտառային շրջաններն են և Սևանի ավազանը։


== Տես նաև ==
Մոծակներ
Մեզանե

Մեզանե  (իտալերեն՝  Mesagne), կոմունա Իտալիայում։ Գտնվում է Ապուլիա մարզում՝ Բրինդիզի գավառում։ Բնակչությունը կազմում է 27 902 մարդ, բնակչության խտությունը կազմում է 229 մարդ/կմ²։ Զբաղեցնում է 122 կմ² մակերես։ Փոստային ինդեքս՝ 72023, հեռախոսային կոդ՝ (+39) 0831։


== Ժողովրդագրություն ==
Բնակչության աճ։


== Կապի տվյալներ ==
Հեռախոս։ 0831 732111
Էլեկտրոնային փոստ։ info@comune.mesagne.br.it
Պաշտոնական կայք՝ http://www.comune.mesagne.br.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բեդիվիրեն

Բեդիվիրեն, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բուխտովայա

Բուխտովայա (ռուս.՝ Бухтовая), գետ Կամչատկայի երկրամաս] հյուսիսարևելյան մասում։ Գետի երկարությունը 27 կմ է։ Հոսում է Պենժինսկի շրջանում, Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19080000112120000040591


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(6108) Գլեբով

(6108) Գլեբով (անգլ.՝ Glebov), աստերոիդ աստերոիդների հիմնական գոտում։ Հայտնաբերվել է 1971 թվականի օգոստոսի 18-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,193451 ա. մ., առավելագույնը մոտենում է 1,747 ա. մ. հեռավորության վրա և հեռանում 2,6399 ա. մ.։ Արեգակի շուրջ մեկ ամբողջական պտույտ է կատարում 1186,56 երկրային օրվա ընթացքում, իր ուղեծրով շարժվելով միջինում 0,303398 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6108) Գլեբով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դարիկ Ներքին

Դարիկ Ներքին, գյուղ Արևմտյան Հայաստանում, Էրզրումի վիլայեթի Բայազետի գավառում։


== Պատմություն ==
XIX դարի 70-ական թվականներին գյուղն արդեն ամայի էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (69701-69800)

Աստերոիդների ցանկ (69601-69700)  • Աստերոիդների ցանկ  • Աստերոիդների ցանկ (69801-69900)
 Աստերոիդների ցանկ (69601-69700)  • Աստերոիդների ցանկ  • Աստերոիդների ցանկ (69801-69900)


== Աղբյուր ==
«Discovery Circumstances: Numbered Minor Planets (65001)-(70000)»։ www.minorplanetcenter.net
Անկաշ

Անկաշ (իսպ.՝ Ancash, Կեչուայից anqash- «կապույտ»), Պերուի մարզերից մեկը։ Մակերեսը կազմում է 35.826 կմ²։ 2007 թվականի տվյալներով բնակչության թիվը կազմում է 1.063.459, իսկ միջին խտությունը 29.68 մարդ/կմ² է։ Վարչական կենտրոնը Ուարաս քաղաքն է։


== Աշխարհագրություն ==
Այն գտնվում է Պերուի կենտրոնական մասի արևմուտքում։ Հարավում սահմանակցում է Լիմայի, արևելքում՝ Ուանուկոյի և հյուսիսում՝ Լա-Լիբերտադի հետ։ Արևմուտքում նրա ափերը ողողում է Խաղաղ օվկիանոսը։ Ուասկարան լեռը գտնվում է Յունգայ նահանգում, 6768 մ բարձրությամբ, որը համարվում է Պերուի ամենաբարձր կետը և Հարավային Ամերիկայի չորրորդ ամենաբարձր լեռը։ Ուասկարան լեռը գտնվում է նույնանուն ազգային պարկում, որը համարվում է ՅՈՒՆԵՍԿՕ-ի և բնական արգելոցի ժառանգությունը։


== Պատմություն ==
1970 թվականին Պերուի պատմության մեջ տեղի է ունեցել ամենաուժեղ երկրաշարժը։ Էպիկենտրոնը գտնվում էր ափերին մոտ, Չիմբոտեից մոտ 35 կմ հեռավորության վրա։ Մագնիտուտը կազմում է 8.0 - 7.9 բալ։ Աղետին զոհ դարձան ավելի քան 74.000 մարդ։


== Վարչական բաժանում ==
Վարչական առումով բաժանված է 20 նահանգների, որոնք իրենց հերթին բաժանվում են 166 շրջանների։


== Ծանոթագրություններ ==
Աստերոիդների ցանկ (158401-158500)

Աստերոիդների ցանկ (158301-158400)  • Աստերոիդների ցանկ  • Աստերոիդների ցանկ (158501-158600)
 Աստերոիդների ցանկ (158301-158400)  • Աստերոիդների ցանկ  • Աստերոիդների ցանկ (158501-158600)
Հայաստան (կտավ)

Անվան այլ կիրառումների համար տե՛ս՝ Հայաստան (այլ կիրառումներ)«Հայաստան», հայազգի նկարչուհի Ջեքի Ղազարյանի՝ Հայոց ցեղասպանության 100-ամյա տարելիցին նվիրված կտավ։


== Պատմություն ==
Ջեքի Ղազարյանը «Հայաստան» կտավով իր հարգանքի տուրքն է մատուցում Հայոց ցեղասպանության զոհերի հիշատակին։ Կտավը ստեղծվել է «Նախագիծ 2015»-ի շրջանակում և նպատակ ունի բարձրացնելու Հայոց ցեղասպանության մասին իրազեկվածությունը։
Կտավում պատկերված է կիսաաբստրակտ լանդշաֆտ՝ ծածկված հին հայկական քարտեզների ու ճարտարապետական կոթողների պատկերներով ու տեսարաններով։ Դրանց միավորում են ժանյակները, որոնցից գործել է նաև Ղազարյանի տատիկը։
Աշխատանքում Ջեքի Ղազարյանը ոգեշնչվել է Պաբլո Պիկասոյի «Գերնիկա» կոչվող կտավի օրինակով, որը ներկայացնում է իսպանական գյուղի ռմբակոծությունները Իսպանիայում քաղաքացիական պատերազմի տարիներին։ Ղազարյանի կտավն ունի նույն չափսերը, ինչը որ Պիկասոյի նկարը՝ 3,5 x 8 մետր։
«Հայաստան» կտավն ապրիլի 17-ից մայիսի 29-ն առաջին անգամ կցուցադրվի Չիկագոյի ժամանակակից արվեստի թանգարանում։ Այնուհետև կցուցադրվի արվեստի տարբեր կենտրոններում։


== Մեջբերումներ Ջեքի Ղազարյանից ==


== Ծանոթագրություններ ==
Պետրոպավլովկա (գյուղ, Կուգարչինսկի շրջան)

Անվան այլ կիրառումների համար տե՛ս՝ ՊետրոպավլովկաՊետրոպավլովկա (ռուս.՝ Петропавловка, բաշկիրերեն՝ Петропавловка), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստենկի (այլ կիրառումներ)

Ստենկի, կարող է վերաբերել՝

Ստենկի - ավան, Ուկրաինայի Դոնեցկի մարզի Կոնստանտինովսկիում
Ստենկի - գյուղ, Ուկրաինայի Պոլտավայի մարզի Վելիկա Բոգաչկայի շրջանում
Բակսանի քաղաքային օկրուգ

Բակսանի քաղաքային օկրուգ (ռուս.՝ Городской округ Баксан, կաբ.-չերք.՝ Бахъсэн къалэ округ, կարաչ.-բալկ.՝ Бахсан шахар округ), մունիցիպալ կազմավորում Ռուսաստանի Դաշնության Կաբարդա-Բալկարական Հանրապետությունում։ Վարչական կենտրոնը Բակսան քաղաքն է։


== Բնակավայրեր ==
Քաղաքայի օկրուգի կազմում ընդգրկված է 2 բնակավայր․

վարչական կենտրոն — քաղաք Բակսան — 37 782 բնակիչ,
գյուղ Դիգուլիբգեյ — 20 387 բնակիչ։


== Բնակչություն ==
2016 թվականի տվյալներով օկրուգում բնակվում է 58 169 մարդ։

Ազգային կազմը2010 թվականի մարդահամարի արդյունքներով քաղաքային օկրուգում 57 088 բնակվողներից 57 017-ը նշել են իրենց ազգությունը․


== Ծանոթագրություններ ==


== Արտաքին հղումներ ==
Պաշտոնական կայք Archived 2019-01-09 at the Wayback Machine. (ռուս.)
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բեշիկթաշ (այլ կիրառումներ)

Բեշիկթաշ, բազմիմաստ տերմին։

Բեշիկթաշ, թաղամաս Ստամբուլում
Բեշիկթաշ, թուրքական ֆուտբոլային ակումբ
Բեշիկթաշ, թուրքական բասկետբոլային ակումբ
Բեշիկթաշ, թուրքական հանդբոլի ակումբ
Բեշիկթաշ, թուրքական սպորտային միություն։ Տեղակայված է Ստամբուլի Բեշիկթաշ թաղամասում՝ Բոսֆորի ափին։
Աստերոիդների ցանկ (122501-122600)

Աստերոիդների ցանկ (122401-122500)  • Աստերոիդների ցանկ  • Աստերոիդների ցանկ (122601-122700)
 Աստերոիդների ցանկ (122401-122500)  • Աստերոիդների ցանկ  • Աստերոիդների ցանկ (122601-122700)
Մուսիենտես

Մուսիենտես (իսպ.՝ Mucientes) մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 64 կմ2։ Բնակչությունը՝ 742 մարդ (2010 թվականի տվյալներով)։ Պրովինցիայի վարչական կենտրոնից գտնվում է 11 կմ հեռավորության վրա։


== Պատկերասրահ ==

		
		
		


== Արտաքին հղումներ ==
[1] Archived 2010-09-19 at the Wayback Machine.
[2]
[3]
[4]
Արսեն Փանոսյան

Արսեն Պարույրի Փանոսյան (սեպտեմբերի 27, 1940(1940-09-27), Արգել, Աշտարակի շրջան, Հայկական ԽՍՀ, ԽՍՀՄ - հունիսի 7, 2012(2012-06-07), Երևան, Հայաստան), հայ զարդանկարիչ, փայտի փորագրող, խաչքարագործ, նկարիչ։


== Կենսագրություն ==
Փայտարվեստով սկսել է զբաղվել մանուկ հասակից, առաջին քայլերն անելով քեռու՝ անվանի քանդակագործ Հովսեփ Մարգարյանի օգնությամբ։
Ուսումնասիրելով հայկական դասական զարդարվեստն ու փորագրությունը, ստեղծել է նոր զարդանախշերի իր ուրույն ոճը և փայտի փորագրությունը հասցրել բազմաշերտության։
1950-ական թվականներին, Փանոսյանն իր աշխատանքներով մասնակցում է Երևանի ժողովրդական արվեստի թանգարանի հիմնադրմանը։
Արսեն Փանոսյանի և որդիների շատ աշխատանքներ տեղ են գտել աշխարհի տարբեր հեղինակավոր թանգարաններում և մասնավոր հավաքածուներում։
Ուսումնասիրելով խաչքարային արվեստը, 1980-ական թվականներից տղաների հետ սկսում է զբաղվել խաչքարագործությամբ՝ ստեղծելով ինչպես դասական, այնպես էլ նոր, իր ուրույն ոճի խաչքարեր։
1998 թվականին հայրենի Արգել գյուղում անշահախնդրորեն կառուցել է Արցախյան պատերազմում զոհված ազատամարտիկների հիշատակին նվիրված խաչքարերի համալիր, իսկ 2001 թվականին գյուղին է նվիրել 15 խաչքարերից բաղկացած «Քրիստոնյա Հայաստան» հուշահամալիրը։
Գերմանիայի Բրեմեն և Բրաունշվայգ [1] քաղաքներում նրա կերտած խաչքարերը հավերժացնում են Հայոց Մեծ եղեռնի անմեղ զոհերի հիշատակը։
Արսեն Փանոսյանը Հայաստանի և Արցախի տասնյակ համայնքներում ունի զոհված ազատամարտիկների հիշատակին նվիրված խաչքարեր։ Վարպետի բազում խաչքարեր տեղադրվել են նաև հայաստանյան եկեղեցիների բակերում։
2009 թվականին խաչքարային արվեստը համամարդկային մշակութային արժեքների ցանկի մեջ ընդգրկելու համար, այլ խաչքարերի թվում, ՅՈՒՆԵՍԿՕ ներկայացվեցին նաև Արսեն Փանոսյանի աշխատանքները։


== Պարգևներ, մրցանակներ ==
1977 և 1987 թթ. մասնակցել է Մոսկվայում անցկացված ժողստեղծագործողների համամիութենական փառատոներին և արժանացել գլխավոր մրցանակի՝ ոսկե մեդալի և դափնեկրի կոչման։ Պարգևատրվել է «Լենինի 100-ամյակ» և ՀԱՄԿԽ-ի «Դիպլոմանտ» մեդալներով։ 2004 թվականին ՀՀ Նախագահի հրամանագրով պարգևատրվել է Մովսես Խորենացու մեդալով, իսկ 2010 թվականին արժանացել է Հայ Առաքելական Եկեղեցու «Սուրբ Ներսես Շնորհալի» շքանշանին։


== Ժառանգություն ==
Ավելի քան 50 ստեղծագործական տարիների ընթացքում Արսեն Փանոսյանը (հետագայում երկու որդիների՝ Արթուր և Պարույր Պարույրյանների հետ) ստեղծել է 300-ից ավելի փայտյա զարդաքանդակ և 150-ից ավելի խաչքար։
Ունեցել է 70-ից ավելի աշակերտներ, որոնցից շատերն այժմ հմուտ վարպետներ են։
Հայրենի Արգելի նրա տուն-թանգարանը շուրջ 25 տարի է անվճար բաց է բոլոր այցելուների առջև։


== Արսեն Փանոսյանի մասին ==


== Պատկերասրահ ==

		


== Ծանոթագրություններ ==


== Արտաքին հղումներ ==
Արսեն Փանոյանը ՂԱՐԱԲԱՂՅԱՆ ԱԶԱՏԱԳՐԱԿԱՆ ՊԱՏԵՐԱԶՄ 1988-1994 Հանրագիտարանում
(6550) Պարլեր

(6550) Պարլեր (անգլ.՝ Parler), աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 4-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,410234 ա. մ., առավելագույնը մոտենում է 2,0077 ա. մ. հեռավորության վրա և հեռանում 2,8127 ա. մ.։ Արեգակի շուրջ մեկ ամբողջական պտույտ է կատարում 1366,74 երկրային օրվա ընթացքում, իր ուղեծրով շարժվելով միջինում 0,2634 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6550) Պարլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջանիբեկ Եղիազարյան

Ջանիբեկ Եգորի Եղիազարյան (1918 - 2000), հայ տնտեսագետ։


== Գործունեությունը ==
1935 թվականին ավարտել է Վարդենիսի միջնակարգ դպրոցը, 1939 թվականին՝ Կիևի քաղղեկների պատրաստման դպրոցը, 1950 թվականին՝ Մոսկվայի ֆինանսական ինստիտուտը։ 1939-1946 թվականներին ծառայել է խորհրդային բանակում։ 1939 թվականին մասնակցել է Արևմտյան Ուկրաինայի ազատագրման գործողություններին, 1941-1945 թվականներին՝ Երկրորդ համաշխարհային պատերազմին։ 1941 թվականի հուլիսին Կիևի քաղղեկների պատրաստման դպրոցից, որտեղ վաշտի հրամանատարի քաղաքական գծով տեղակալ էր, գործուղվել է գործող ռազմաճակատ՝ Լվովի շրջան։ Ընկել է շրջափակման մեջ և մի քանի ամիս եղել է Կիրովոգրադի համակենտրոնացման ճամբարում։ 1942 թվականին փախել և միացել է պարտիզաններին, ապա՝ կանոնավոր զորամասերին։ 1936-1938 թվականներին եղել է ՀԼԿԵՄ Ապարանի շրջկոմի 2-րդ քարտուղար, 1946-1950 թվականներին՝ Ապարանի գյուղբանկի լիազոր, 1950-1953 թվականներին՝ Հայաստանի գյուղբանկի վարկավորման բաժնի վարիչ, 1953-1969 թվականներին՝ Հայաստանի պետբանկի կոլտնտեսությունների վարկավորման վարչության պետ։ 1969-1978 թվականներին աշխատել է Հայաստանի պետբանկի կառավարչի տեղակալ։ 1978-1990 թվականներին եղել է ՀԽՍՀ գյուղատնտեսության նախարարության վարչության, ապա՝ ՀԽՍՀ պատմության և մշակույթի հուշարձանների պահպանության վարչության բաժնի պետ։ 1995-1999 թվականներին աշխատել է «Կրեդիտ Երևան» բանկում։


== Պարգևատրումներ և կոչումներ ==
1968 թ., ՀԽՍՀ վաստակավոր տնտեսագետ։
1985 թ., Հայրենական պատերազմի 2-րդ աստիճանի շքանշանով, մեկ տասնյակից ավելի մեդալներով։


== Գրականություն ==
Տիգրան Հայազն, Վարդենիս. հանրագիտարան։ Երևան, 2009 թ., էջ 43։
Գոշը Գոփարան

Գոշը Գոփարան, գետակ Հայկական լեռնաշխարհում։ Պատկանում է Արաքսի ավազանին, նրա վտակ Փառնաուտի օժանդակը։


== Ծանոթագրություններ ==
Փայտոջիլներ

Փայտոջիլներ, կիսակարծրաթևների կարգի արյունածուծ միջատներ։
Մարմինը տափակ է, երկարությունը՝ 4,9–6,4 մմ, էգերինը՝ 4,8–8,4 մմ։ Հասուն փայտոջիլների գունավորումը դարչնակարմիր է, թրթուրներինը՝ դժգույն դեղին։ Բերանային ապարատը ծծող-ծակող տիպի է։ Սուր, տհաճ հոտով արտազատուկ արտադրող գեղձերը բացվում են 3-րդ զույգ ոտքերի հետևում։
Հայտնի են 2–2,5 հզ. մակաբույծ, գիշատիչ և բուսակեր տեսակներ։
ՀՀ-ում, որպես արտաքին մակաբույծ, հանդիպում է անկողնու փայտոջիլը կամ անկողնու մլուկը։ Փայտոջիլներն ապրում են հիմնականում բնակարաններում, փայտե կահույքի մեջ, հավանոցներում, ճագարանոցներում, կրծողների բներում և այլուր։
Սնվում են գիշերը՝ միայն արյունով. յուրաքանչյուր անգամ 1 անհատը ծծում է 7 մգ արյուն, ինչը տևում է մինչև 15 րոպե։ Սնվում են 24–48 ժամը մեկ։ Առանց սնվելու կարող են ապրել մինչև 1,5 տարի։
Զարգանում են ոչ լրիվ կերպարանափոխությամբ։ Էգն օրական դնում է մինչև 12, իսկ կյանքի ընթացքում՝ մինչև 500 ձու։ Բարենպաստ ջերմաստիճանի դեպքում 21–22 օրում ձվից դուրս է գալիս թրթուրը։
Փայտոջիլները մեծ վնաս են հասցնում անասնապահությանը, հատկապես՝ թռչնաբուծությանը։ Պայքարի հիմնական միջոցը անասնաշենքերի, թռչնանոցների միջատազերծումն է՝ քլորոֆոսի, կարբոֆոսի և այլ լուծույթներով։
Բնակարաններում փայտոջիլների դեմ պայքարի միջոցառումներն են բնակարանի պարբերաբար նորոգումները (անցքերը փակելը՝ միջատասպան նյութ ավելացրած սոսնձով պաստառներ փակցնելով), փայտե կահույքի վրա փայտոջիլների և դրանց ձվերի կուտակումների տեղերում եռջուր լցնելը, փոշեկուլով փափուկ կահույքի մաքրելը և այլն։


== Աղբյուրներ ==
Դպրոցական մեծ հանրագիտարան, գիրք 1, հատոր 2, էջ 491։
(7082) Լա Սերենա

(7082) Լա Սերենա (անգլ.՝ La Serena), աստերոիդ աստերոիդների հիմնական գոտում։ Հայտնաբերվել է 1987 թվականի դեկտեմբերի 17-ին Էրիկ Էլստի և Գուիդո Պիսառոյի կողմից Լա Սիլյայում։
Միջին հեռավորությունը Արեգակից կազմում է 3,115139 ա. մ., առավելագույնը մոտենում է 2,6715 ա. մ. հեռավորության վրա և հեռանում 3,5588 ա. մ.։ Արեգակի շուրջ մեկ ամբողջական պտույտ է կատարում 2008,23 երկրային օրվա ընթացքում, իր ուղեծրով շարժվելով միջինում 0,179262 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7082) Լա Սերենա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)